Document ID: 32002D0026

Komisjoni otsus,
11. jaanuar 2002,
milles sätestatakse Gaboni Vabariigist pärit kalatoodete impordi eritingimused
(teatavaks tehtud numbri K(2002) 14/3 all)
(EMPs kohaldatav tekst)
(2002/26/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, [1] viimati muudetud nõukogu direktiiviga 97/79/EÜ, [2] eriti selle artikli 11 lõiget 1,
ning arvestades järgmist:
(1) Gaboni Vabariigis on ühenduse nimel kontrollitud tingimusi, mille alusel kalatooteid toodetakse, ladustatakse ja lähetatakse ühendusse.
(2) Kalatoodete tervishoiukontrolli ja järelevalvet käsitlevate Gaboni õigusaktide sätteid võib käsitada samaväärsetena direktiivi 91/493/EMÜ sätetega.
(3) Direction Générale des Pêches et de l’Aquaculture (DGPA) du Ministère des Eaux et Forêts, de la Pêche, du Reboisement chargé de l’Environnement et de la Protection de la Nature on võimeline tõhusalt kontrollima kehtivate õigusaktide kohaldamist.
(4) On asjakohane sätestada üksikasjalikud eeskirjad veterinaarsertifikaatide jaoks, mis peavad direktiivi 91/493/EMÜ alusel olema kaasas Gabonist ühendusse imporditavate kalatoodete saadetistega. Eelkõige tuleb nende eeskirjadega määratleda näidissertifikaat, selle koostamisel kasutatavat keelt või kasutatavaid keeli käsitlevad miinimumnõuded ja sertifikaadile alla kirjutama volitatud isiku amet.
(5) Kalatoodete pakenditele kinnitataval tähisel tuleks esitada kolmanda riigi nimi ning ettevõtte, kalatöötlemislaeva, külmhoone või külmutuslaeva loa- või registreerimisnumber.
(6) Direktiivi 91/493/EMÜ artikli 11 lõike 4 punkti c kohaselt tuleb koostada heakskiidetud ettevõtete, kalatöötlemislaevade ja külmhoonete loetelu ning samuti direktiivi 92/48/EMÜ [3] II lisa punktide 1-7 kohaselt varustatud külmutuslaevade loetelu. Kõnealused loetelud tuleb koostada DGPA poolt komisjonile esitatud teabe põhjal. Seepärast peab DGPA tagama direktiivi 91/493/EMÜ vastavate sätete järgimise.
(7) DGPA on andnud ametliku kinnituse direktiivi 91/493/EMÜ lisa V peatükis sätestatud eeskirjade järgimise ja kõnealuses direktiivis sätestatud nõuetega samaväärsete nõuete täitmise kohta.
(8) Käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Direction Générale des Pêches et de l’Aquaculture (DGPA) du Ministère des Eaux et Forêts, de la Pêche, du Reboisement chargé de l’Environnement et de la Protection de la Nature on Gaboni pädev asutus, kes kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele.
Artikkel 2
Gabonist pärit kala- ja akvakultuuritooted peavad vastama järgmistele tingimustele:
1. igale partiile peab olema lisatud nõuetekohaselt täidetud, allkirjastatud, kuupäevastatud ja ühel lehel esitatud veterinaarsertifikaadi nummerdatud originaal, mis vastab käesoleva otsuse A lisas esitatud näidisele;
2. tooted peavad olema pärit käesoleva otsuse B lisas loetletud heakskiidetud ettevõtetest, kalatöötlemislaevadelt, külmhoonetest või registreeritud külmutuslaevadelt;
3. välja arvatud külmutatud pakkimata kalatoodete puhul, mis on ette nähtud konservide tootmiseks, peab kõikidele pakkidele olema märgitud kustumatult sõna "GABON" ja päritoluettevõtte, kalatöötlemislaeva, külmhoone või külmutuslaeva registreerimis-/loanumber.
Artikkel 3
1. Artikli 2 lõikes 1 nimetatud sertifikaadid tuleb koostada vähemalt ühes selle liikmesriigi ametlikus keeles, kus toimub kontrollimine.
2. Sertifikaatidel peab olema DGPA esindaja nimi, ametinimetus ja allkiri ning kõnealuse asutuse ametlik tempel, mille värv peab erinema muude kinnituste värvist.
Artikkel 4
Käesolev otsus jõustub kuuekümnendal päeval pärast selle avaldamist Euroopa Ühenduste Teatajas.
Artikkel 5
Käesolev otsus on adresseeritud liikmesriikidele.
Brüssel, 11. jaanuar 2002

Labels: 3
18
6